**מיני מתכונת במחשבת ישראל- כיתה יב2+יב3**

הוראות:

א. משך הבחינה: שעה וחצי.

ב. מבנה השאלון ומפתח ההערכה: בשאלון זה שלושה חלקים שהם שלושה נושאים:

תפילה; חגים; תורה ומצוות.

**בכל נושא יש להשיב על שתי שאלות מתוך שלוש.**

בנושא הראשון תפילה 36 נקודות

בנושא השני חגים 28 נקודות.

בנושא השלישי תורה ומצוות 36 נקודות

סך הכל – 100 נקודות.

עליך לענות על כל שלושת הנושאים על פי ההוראות בשאלון.

 ג. חומר עזר מותר בשימוש: אין.

ד. הוראות מיוחדות: כתבי תשובות קצרות ובהירות. בססי את דבריך על המקורות שלמדת.

**חגים:**

1. **הרב שלמה זוין, לתורה ולמועדים. הרב רונן נויברט, חנוכה.**
2. הרב שלמה זוין, לתורה ולמועדים
3. כיצד מסביר הרב זוין מדוע כהן גדול לא הוציא מפיו אפילו מילה אחת בהיותו ביום הכיפורים בקודש הקודשים? (3 נק')
4. מדוע, לפי הרב זוין, יש צורך בתקיעת שופר לפני תפילות ראש השנה ואיננו מסתפקים בתפילות בלבד? (4 נק')
5. (1) "שעשה ניסים לאבותינו בימים ההם בזמן הזה" מה השאלה שנשאלת על הברכה הזאת? (2)
6. *"נסיונות הפיגועים שתוכננו בגוש דן חמורים בהרבה ממה שדווח עד כה, היה לנו נס ענק בקנה מידה היסטורי".* מתוך האירועים שעוברים עלינו בימים אלו, כתבי מה תשובתו של ר' לוי יצחק מברדיצ'ב שאותו מביא הרב נויברט במאמרו. *(5 נק')*

2. **הראי"ה קוק, עין אי"ה, רש"ר הירש, פירוש לתורה**

א. (1) מה הם שני האופנים שבאמצעותם האדם יכול לשמח את עצמו?

(2) איזה מן האופנים שציינת בסעיף הקודם הוא 'הדרך המובחר'? נמקו את תשובתכן. (8 נק')

ב. "'והיית אך שמח', הוא דרגה נעלה בהרבה מאשר 'ושמחת'.

הסבירו את דברי הרש"ר הירש (6 נק')

3. **הרב שרקי, עולם התורה והטבע, הרב יהודה איגר, כי האדם עץ השדה**

א. יואל ורמי היו בדרכם הביתה מבית המדרש תוך שהם משננים משניות.

לפתע יואל אומר: עצור רגע! בוא נפסיק רגע ללמוד! תראה איזה עץ עצום גדל פה! מטורף! אנחנו עוסקים במשנה ולא שמים לב ליופי הזה! אנו כל הזמן בבית המדרש ולא זוכרים שיש עולם בחוץ!

עונה לו רמי- תזהר שלא תחטא! יש לך טעות ענקית! הרב שרקי יסביר לך ש....

מה יסביר ליואל הרב שרקי? (7 נק')

ב. "בחמישה עשר בשבט מתעורר השרף והחיות באילנות הנראים כחרבים ויבשים בלי שום חיות..."

הרב יהודה איגר ממשיל את האדם לעץ השדה. הסבירי את המשל ואת הנמשל. (7 נק')

**תפילה:**

**אברהם יהושע השל, אלוהים מבקש את האדם ריה"ל, הכוזרי**

4. א. "תיאוריה מדעית למשל לאחר שנתקבלה אין חושבים עליה פעמיים ביום" (השל) מה תפקידם של התפילה והברכות ומדוע צריך לעשות את זה כמה פעמים ביום? (7 נק')

ב. "והנה ערך כל אלה לנפש הוא כערך המזון לגוף" (ריה"ל) מה הדמיון בין תפילה ומזון? (7 נק')

ג. "...ואז באיזה שהוא רגע הרגשתי רצון להתפלל אבל לא ידעתי איך" (מרדכי בראון) לדעתך, מי מההוגים שלמדנו יידע להסביר בצורה הטובה ביותר את הצורך שלו להתפלל? נמקי. (4 נק')

5. **רש"ר הירש פירוש לתורה, הרבי מליובאוויטש, ליקוטי שיחות.**

א. על פי הרש"ר הירש, מהו ההבדל בין תפילה (משורש פ.ל.ל) ובין 'תחינה' ו'שיח' (9 נק')

ב. על פי הרבי מליובאוויטש, התרגום של המילה prayer הוא בקשה. אולם בנוגע לעם ישראל המונח הנכון הוא 'תפילה'. הסבירו את ההבדל בין שני המונחים ואת המשמעות של הבדל זה. (9 נק')

6. **הרב חיים דוד הלוי, מקור חיים, רמח"ל, שלוש דרכים אל יראת הרוממות**

א. על פי הרב חיים דוד הלוי, מה ההבדל בין "וידעת היום" ובין "והשבות אל לבבך"? (9 נק')

ב. שרה מנסה כבר תקופה ארוכה להתפלל בכוונה, והיא אינה מצליחה. היא שיתפה את חברתה הטובה רבקה ורבקה אמרה לה שאם היא רק היתה מבינה מול מי היא עומדת להתפלל אולי זה היה מכניס אותה לתודעת תפילה גבוהה יותר. שרה נזכרה שבאמת הן למדו בכיתה את הרמח"ל שנותן שלוש דרכים להגיע לכך. כתבי אותם. (9 נק')

**בהצלחה רבה!**